CELEX: 32018D1734
Language: mt
Date: 2018-11-14 00:00:00
Title: Deċiżjoni ta' Implimentazzjoni tal-Kummissjoni (UE) 2018/1734 tal-14 ta' Novembru 2018 li tagħti derogi lir-Repubblika Federali tal-Ġermanja, ir-Renju ta' Spanja, ir-Repubblika Taljana u r-Repubblika ta' Ċipru fir-rigward tal-provvediment tal-istatistika skont ir-Regolament (UE) 2016/1952 tal-Parlament Ewropew u tal-Kunsill (notifikata bid-dokument C(2018) 7465) (Test b'rilevanza għaż-ŻEE.)

16.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 288/19
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1734
         tal-14 ta' Novembru 2018
         li tagħti derogi lir-Repubblika Federali tal-Ġermanja, ir-Renju ta' Spanja, ir-Repubblika Taljana u r-Repubblika ta' Ċipru fir-rigward tal-provvediment tal-istatistika skont ir-Regolament (UE) 2016/1952 tal-Parlament Ewropew u tal-Kunsill
         
            
               (notifikata bid-dokument C(2018) 7465)
            
         
         (It-testi bil-Ġermaniż, bil-Grieg, bl-Ispanjol u bit-Taljan biss huma awtentiċi)
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1952 tal-Parlament Ewropew u tal-Kunsill tas-26 ta' Ottubru 2016 dwar l-istatistika Ewropea tal-prezzijiet tal-gass naturali u tal-elettriku u li jħassar id-Direttiva 2008/92/KE (1), u b'mod partikolari l-Artikolu 9 tiegħu,
         Billi:
         
                     (1)
                  
                  
                     Il-Ġermanja, Spanja, l-Italja u Ċipru ppreżentaw talbiet lill-Kummissjoni biex jiksbu derogi fir-rigward tal-provvediment ta' data statistika speċifika dwar il-prezzijiet tal-gass naturali u l-elettriku.
                  
               
                     (2)
                  
                  
                     L-informazzjoni/ir-raġunijiet mogħtija minn dawk l-Istati Membri jiġġustifikaw l-għoti tad-derogi.
                  
               
                     (3)
                  
                  
                     Il-miżuri stabbiliti f'din id-Deċiżjoni huma skont l-opinjoni tal-Kumitat tas-Sistema Ewropea tal-Istatistika,
                  
               ADOTTAT DIN ID-DEĊIŻJONI:
         
            Artikolu 1
            Id-derogi li ġejjin qed jingħataw hawnhekk mid-dispożizzjonijiet tar-Regolament (UE) 2016/1952:
            
                        (1)
                     
                     
                        Ir-Repubblika Federali tal-Ġermanja għandha tingħata deroga mll-produzzjoni ta' data statistika għas-snin ta' referenza 2017 u 2018 għal:
                        
                                     
                                 
                                 
                                    il-punt 5(b) tal-Anness I relatat mad-data dwar il-prezzijiet għal-livell ta' konsum I6;
                                 
                              
                                     
                                 
                                 
                                    il-punt 6(a) tal-Anness I;
                                 
                              
                                     
                                 
                                 
                                    il-punt 4(b) tal-Anness II relatat mad-data dwar il-prezzijiet għal-livell ta' konsum IG;
                                 
                              
                                     
                                 
                                 
                                    il-punt 5(a) tal-Anness II relatat mas-subkomponenti tal-prezzijiet tan-netwerk u s-subkomponenti li jinkludu t-taxxi, t-tariffi, il-levies, u l-imposti.
                                 
                              
                  
                        (2)
                     
                     
                        Ir-Renju ta' Spanja għandu jingħata deroga mll-produzzjoni ta' data statistika għas-snin ta' referenza 2017 u 2018 għal:
                        
                                     
                                 
                                 
                                    il-punt 6(a) tal-Anness I relatat tal-komponenti u s-subkomponenti;
                                 
                              
                                     
                                 
                                 
                                    il-punt 7 tal-Anness I relatat mal-volumi tal-konsum annwali;
                                 
                              
                                     
                                 
                                 
                                    il-punt 5(a) u 5(b) tal-Anness II relatati mat-tliet komponenti ewlenin u mas-subkomponenti tal-prezzijiet tan-netwerk u mat-taxxi, it-tariffi, il-levies u l-imposti għall-prezzijiet tal-elettriku, u l-analiżi fi tliet partijiet ta' dawn il-prezzijiet tal-elettriku.
                                 
                              
                  
                        (3)
                     
                     
                        Ir-Repubblika Taljana għandha tingħata deroga mll-produzzjoni ta' data statistika għas-snin ta' referenza 2017 u 2018 għal:
                        
                                     
                                 
                                 
                                    il-punt 6(a) tal-Anness I relatat mas-subkomponenti tal-prezzijiet tan-netwerk u s-subkomponenti li jinkludu t-taxxi, t-tariffi, il-levies, u l-imposti.
                                 
                              
                                     
                                 
                                 
                                    il-punt 5(a) tal-Anness II relatat mas-subkomponenti tal-prezzijiet tan-netwerk u s-subkomponenti li jinkludu t-taxxi, t-tariffi, il-levies, u l-imposti.
                                 
                              
                  
                        (4)
                     
                     
                        Ir-Repubblika ta' Ċipru għandha tingħata deroga mll-produzzjoni ta' data statistika għas-sena ta' referenza 2017 għal:
                        il-punt 5(a) tal-Anness II relatat mas-subkomponenti tal-prezzijiet tan-netwerk u s-subkomponenti li jinkludu t-taxxi, t-tariffi, il-levies, u l-imposti.
                     
                  
         
            Artikolu 2
            Din id-Deċiżjoni hija indirizzata lir-Repubblika Federali tal-Ġermanja, lir-Renju ta' Spanja, lir-Repubblika Taljana u lir-Repubblika ta' Ċipru.
         
         
            Magħmul fi Brussell, l-14 ta' Novembru 2018.
            
               
                  Għall-Kummissjoni
               
               Marianne THYSSEN
               
                  Membru tal-Kummissjoni
               
            
         
         
            (1)  ĠU L 311, 17.11.2016, p. 1.